**Bernardo Bernardi** (\* Korčula, 16. decembar 1921 - † Bol, 20. maj 1985), bio je hrvatski arhitekt i dizajner.

Biografija
----------

Bernardo Bernardi završio je klasičnu gimnaziju u Dubrovniku. Nakon toga se 1940. godine 
upisao je Odjel za arhitekturu Tehničkog fakulteta u Zagrebu. Nakon diplome 1948. godine 
ostao je na fakultetu kao asistent profesora Zdenka Strižića na Katedri za 
projektiranje. Fakultet napušta 1951. i otada do smrti djeluje kao samostalni umjetnik.

Bernardi je postao prvi posljeratni produkt dizajner, radio je projekte za tada brojne tvornice 
namještaja koje su nicale 1960-ih po Hrvatskoj. Osobito je bila plodna njegova suradnja s tvornicom namještaja TVIN iz Virovitice. S druge strane kao klasični arhitekt visokogradnje, nije bio tako uspješan - napravio je puno projekata (i osvajao prva mjesta), ali malo tog mu je izvedeno. Uspio je realizirati svega par većih projekata, od tog vrijedi izdvojiti *Hotel Marko Polo* i *Hotel Park* u rodnoj Korčuli. Oba objekta krasi poštivanje ambijenta i poštovanje lokalne graditeljske tradicije. Bernardi je tako igrom slučaja postao naš prvi pravi interijer dizajner - koji se specijalizirao za tu djelatnost. Osobito je kvalitetno i za tadašnje vrijeme moderno opremio zgradu **Radničkog sveučilišta Moša Pijade** (današnje Otvoreno sveučilište) u Zagrebu, inače rad arhitekata Radovana Nikšića i Ninoslava Kučana, izveden 1956.-1961. Od njegova enterijera malo je toga danas vidljivo, jer je objekt poprilično devastiran, a orginalni Bernov namještaj se raspao.

Bernardi je bio jako društveno angažiran, bio je jedan od osnivača Exata 51 (1951- 
1956), ULUPUH-a (1957.) u čijem je radu bio aktivan do smrti, Zagrebačkog centra za oblikovanje 
(1964.) i Društva dizajnera (1985.).
Bio je vezan uz izlaženje stručnog arhitektonskog časopisa Udruženja arhitekata hrvatske - *Čovjek i prostor*. Sudjelovao je na mnogim izložbama dizajna u Jugoslaviji i inozemstvu. Interijer dizajner po prirodi posla mora surađivati sa brojnim umjetnicima, Bernardi je imao veliki krug suradnika među kojima vrijedi istaknuti; Vladu Kristla, Ivana Picelja, Vjenceslav Richtera i Božidara Rašicu.

*Društvo arhitekata Hrvatske*, je u znak trajne uspomene na njega, - osnovalo godišnju nagradu Bernardo Bernardi za najuspješnije ostvarenje na području dizajna i unutrašnjeg uređenja.

Djela
-----

### Arhitektura

* 1955.- *Stambeni objekti za učitelje* Kumrovec
* 1961.- *Hotel Marko Polo*, Korčula
* 1964.- *Hotel Tiha*, Brela
* 1967.- *Aerodrom Zadar*
* 1971.- *Hotel Park*, Korčula
* 1975.- *Multimedijalni centar*, Studentski centar, Zagreb
* 1977.- *Upravna zgrada SIMPO*, Beograd

### Interijeri

* 1954.- *Društvo arhitekata Hrvatske*, Zagreb
* 1955.- *Kavana Neboder*, Zagreb
* 1955.- *OŠ Kumrovac*
* 1961.- *Radničko sveučilište Moša Pijade* (danas Otvoreno učilište), Av. Grada Vukovara,

Zagreb

* 1966.- *Aerodrom Zagreb*, Zagreb
* 1971.- *Hotela Marko Polo*, Korčula
* 1977.- *Izložbeni salon TVIN*, Virovitica
* 1978.- *Mornarički školski centar Lora*, Split
* 1979.- *Hotel Goričini*, Kupari

### Dizajn

* 1952.- *Tipski namještaj za škole i urede* u Hrvatskoj
* 1955.- *Oprema stana* projekt za serijsku izradu
* 1967.- *Uredski namještaj SKAN*
* 1976.- *Namještaj DINA*, TVIN Virovitica
* 1977.- *Program DORMA*, TVIN, Virovitica
* 1978.- *Program BETATVIN*, TVIN Virovitica

Nagrade
-------

Za interijer *Aerodrom Zagreba* Bernardo Bernardi, je dobio 1966 godišnju nagradu *Vladimir Nazor* zajedno sa koatorom Josipom Uhlikom.

Izvori
------

1. 1 2  Bernardo Bernardi na portalu Hrvatsko dizajnersko društvo (pristupljeno 25. 02. 2011.)
2. ↑  „Nagrada UHA (SAH) za interijer "Bernardo Bernardi"". Arhivirano iz originala na datum 2008-02-07. Pristupljeno 2011-02-25.
3. ↑  Nagrada Vladimir Nazor 1959.–2005.

Literatura
----------

* Stane Bernik: *Bernardo Bernardi*, Zagreb, 1992.
* Feđa Vukić: *Stoljeće hrvatskog dizajna*, Meandar, Zagreb, 1996.

Vanjske veze
------------

* Stolica Bernarda Bernardija iz 1968. design center croatia Arhivirano 2016-03-04 na Wayback Machine-u
* Nagrada Bernardo Bernardi Arhivirano 2008-10-11 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 96332404
* LCCN: n99028342
* ISNI: 0000 0003 7117 0173
* GND: 119395347
* ULAN: 500089508

 |